Diari Oficial de la Generalitat Valenciana


Sumari del DOGV 7270, del 09-05-2014 (2014/3765)

Notificació de la sentència dictada en el procediment ordinari número 2942/2009.
--------------------------------------------------------------------------------

### Dades del document

Número de DOGV
:   7270

Data del DOGV
:   09-05-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/3765


Organisme emissor
:   Jutjat de Primera Instància Número 4 d'Elx

Tipus de document
:   Edicte

Notificació de la sentència dictada en el procediment ordinari número 2942/2009.  
 [2014/3765]  
Juí: procediment ordinari 002942/2009.  
Parts demandants: Itziar Cantonnet Vicuña i Miguel Ángel Rodríguez Muñoz.  
Part demandada: Promociones Baza Nevada Fettu, SL.  
Sobre: ordinaris.  
En el juí a què es fa referència s'ha dictat la resolució que, literalment, és com seguix:  
  
«Sentència número 000051/2014  
Elx, 5 de març de 2014  
Carlos San Martín Gómiz, magistrat jutge del Jutjat de Primera Instància número 4 d'Elx i el seu partit judicial, ha vist estes actuacions de juí ordinari número 2942/2009, seguides a instàncies de Miguel Ángel Rodríguez Muñoz i Itziar Cantonnet Vicuña, representada per la procuradora senyora Soriano Román, contra la mercantil Promociones Baza Nevada Fettu, SL, declarada en situació processal de rebel·lia, i de les quals es deduïxen els següents:  
[?]  
Dispositiva  
Estime la demanda interposada per Miguel Ángel Rodríguez Muñoz i Itziar Cantonnet Vicuña contra la mercantil Promociones Baza Nevada Fettu, SL, i, en conseqüència, declare resolt el contracte subscrit per les parts amb data 15 d'abril de 2008 i condemne la mercantil Promociones Baza Nevada Fettu, SL, a abonar a Miguel Ángel Rodríguez Muñoz i Itziar Cantonnet Vicuña la suma de tretze mil cinc-cents euros (13.500 €), quantitat a què haurà d'addicionar-se els interessos legals previstos per l'article 1108 del Codi Civil des de la data d'interposició de demanda fins al pagament efectiu o consignació, que seran, al seu torn, els previstos per l'article 576 de la Llei d'Enjudiciament Civil, en cas de ser instada l'execució.  
S'imposen les costes a la part demandada.  
Esta resolució no és ferma i es pot interposar un recurs d'apel·lació davant d'este jutjat per a l'Audiència Provincial d'Alacant en el termini de 20 dies a partir de la notificació, de conformitat amb el que disposen els articles 455 i següents de la Llei d'Enjudiciament Civil, en especial i respecte del termini, segons el que disposa l'article 458.1 d'esta.  
  
En cas de procedir a la interposició del recurs d'apel·lació, el recurrent haurà de depositar la quantitat de 50 euros en el compte de depòsits i consignacions d'este jutjat obert en Banesto amb el número 0169 0000 02 2942 09. Per al cas de realitzar l'ingrés per mitjà de transferència, el número de compte és el següent: 0049 3569 92 2430973665, haurà de consignar en el caseller d'observacions el número de procediment. Cosa que haurà de ser acreditada davant d'este tribunal en el termini de dos dies.  
Porteu l'original al llibre de sentències i deixeu una testimoniança d'esta resolució en les actuacions  
Esta és la meua sentència, que pronuncie, mane i firme.  
Publicació. L'anterior sentència ha sigut llegida i publicada pel jutge que la va dictar mentres celebrava audiència pública en el dia de la data. En done fe.»  
  
Atés que es desconeix el domicili o la residència actuals de la part demandada, per provisió de la data, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat publicar este edicte en el Diari Oficial de la Comunitat Valenciana, per a dur a efecte la diligència de notificació de la sentència.  
  
Elx, 10 de març de 2014.- La secretària judicial: Francisca García Pretel.